CELEX: 62008TN0436
Language: da
Date: 2008-10-03 00:00:00
Title: Sag T-436/08: Sag anlagt den 3. oktober 2008 — Studio Vacanze mod Kommissionen

22.11.2008   
            
            
               DA
            
            
               Den Europæiske Unions Tidende
            
            
               C 301/58
            
         Sag anlagt den 3. oktober 2008 — Studio Vacanze mod Kommissionen
   (Sag T-436/08)
   (2008/C 301/96)
   Processprog: italiensk
   Parter
   
      Sagsøger: Studio Vacanze (Budoni, Italien) (ved avvocato M. Cannata)
   
      Sagsøgt: Kommissionen for De Europæiske Fællesskaber
   Sagsøgerens påstande
   Principalt:
   
               —
            
            
               Kommissionen for De Europæiske Fællesskabers beslutning af 2. juli 2008 annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Subsidiært:
   Den anfægtede beslutnings artikel 2, stk. 2, annulleres, for så vidt den pålægger at tilbagesøge den underkendte støtte med renter fra den dato, hvor nævnte beløb blev stillet til rådighed for de begunstigede, indtil deres reelle tilbagesøgning.
   Søgsmålsgrunde og væsentligste argumenter
   Den i denne sag anfægtede beslutning er den samme som i sag T-394/08, Regione Sardegna mod Kommissionen, og sag T-408/08, S.F. Turistico Immobiliare mod Rådet og Kommissionen.
   Sagsøgeren har til støtte for påstandene gjort følgende gældende:
   
               —
            
            
               Der er sket en tilsidesættelse af artikel 16 i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 (1), idet denne bestemmelse udelukkende tillader iværksættelsen af undersøgelsesproceduren på den formodning, at der foreligger et tilfælde af »misbrug af støtte« og ikke af »indførelse af ulovlig støtte«. Det er ifølge sagsøgeren en konsekvens heraf, at hele den formelle undersøgelsesprocedure er ugyldig.
            
         
               —
            
            
               Der foreligger en utilstrækkelig begrundelsen vedrørende ændringen af genstanden for proceduren indledt for misbrug af støtteordning nr. 278/99 og »udvidelsen« i medfør af vedtagelsen af den anfægtede beslutning.
            
         
               —
            
            
               Der er sket en tilsidesættelse af artikel 88, stk. 2, EF for så vidt som den i beslutningens punkt 74 indeholdte konstatering vedrørende ulovlig udførelse af den pågældende støtte er uden for dens anvendelsesområde.
            
         
               —
            
            
               Gennemsigtighedsprincippet er tilsidesat.
            
         
               —
            
            
               Begrundelsen vedrørende princippet om den formelle undersøgelsesprocedures rimelige varighed er utilstrækkelig.
            
         
               —
            
            
               Afgørelsen om tilbagesøgning af allerede udbetalt støtte pålagde Kommissionen at begrunde dette forhold, da det er af særlig betydning også i forhold til princippet om beskyttelse af tredjemands berettigede forventning samt til procedurens ulovlige udstrækning.
            
         
               —
            
            
               Der er sket en tilsidesættelse af »de minimis«-princippet fastsat i Kommissionens forordning (EF) nr. 69/2001 af 12. januar 2001 om anvendelse af EF-traktatens artikel 87 og 88 på de minimis-støtte (2).
            
         
      (1)  EFT L 83 af 27.3.1999, s. 1.
   
      (2)  EFT L 10 af 13.1.2001, s. 30.